Түштүк Ысык-Көл көмүрлүү району батыш жагынан Кажы-Сай суусу, чыгыш жагынан Каркыра суусу менен чектелген көмүрлүү юра катмарынын тилкеси түрүндө үзүк-үзүк болуп жер үстүнө чыгып жатат. Райондо 2 кен: Сөгөттү жана Жыргалаң, 2 кенче Жергез жана Сүттүбулак белгилүү. Сөгөттү жана Жыргалаң кендери дыкат чалгындалган жана көмүр казып алуу иштери жүргүзүлүп келген. Сүттүбулак жана Жеркес кенчелеринде издөө иштери гана жүргүзүлгөн.